Koreyadagi restoranda oshga bo‘lgan talab oshdi

Koreyadagi o‘zbek taomlari restoranida palovga bo‘lgan talab keskin oshdi. Bu haqda oshpaz Bahriddin Chustiy Facebook’dagi sahifasi orqali ma’lum qildi.

“Bugun Koreyadagi Lazzat restorani rahbari telefon qilib, Ginnes oshidan keyin savdoimiz bir necha barobarga oshdi, odamlar o‘sha Ginnesga kirgan oshni yeyish uchu ‘oqib’ kelmoqda dedilar”, — deb yozdi u.
“Shunday ma’lumotlarni eshitib sarflagan vaqt va umrimiz zoye ketmaganiga xursand bo‘lar ekansan”, — qo‘shimcha qildi oshpaz.
Dunyo rekordini o‘rnatgan palov Toshkentdagi O‘zbegim festivali doirasida tayyorlandi. U Ginnesning record kitobiga kiritildi.